పవన్ తో పోటీ వద్దనుకుంటున్న మహేష్
Highlights
స్పైడర్ ప్రమోషన్లలో బిజీ బిజీ గా మహేష్
తరువాతి చిత్రం ‘ భరత్ అను నేను’
షూటింగ్ ల ో పాల్లొన్న మహేష్
మహేష్ బాబు నటించిన స్పైడర్ చిత్రం విడుదలకు సిద్ధంగా ఉంది. ఈ సినిమా ఈ నెల 27న ప్రేక్షకుల ముందకు రానుంది. మురగదాస్ దర్శకత్వం వహించిన ఈ చిత్రంలో రకుల్ ప్రీత్ సింగ్.. మహేష్ కి జంటగా నటించింది. ప్రస్తతం మహేష్ అభినులంతా స్పైడర్ సినిమా కోసం ఆసక్తిగా ఎదురుచూస్తున్నారు. ఇదిలా ఉండగా.. మహేష్ తన కొత్త సినిమా పనుల్లో పడిపోయాడు.
 
కొరటాల శివ దర్శకత్వంలో మహేష్ గతంలో ‘శ్రీమంతుడు’ సినిమాలో నటించారు. ఈ సినిమా భారీ విజయం సాధించిన సంగతి తెలిసిందే. ఇప్పుడు తాజాగా వీరిద్దరి కాంబినేషన్ లో ‘ భరత్ అను నేను’ చిత్రం తెరకెక్కుతోంది.ఈ చిత్ర షూటింగ్ ఇటీవలే ప్రారంభం కాగా..మహేష్ షూటింగ్ లో పాల్గొంటున్నాడట. ఒక వైపు స్పైడర్ ప్రమోషన్స్ లో బిజీగా ఉన్నప్పటికీ ఈ చిత్ర షూటింగ్ కి హాజరౌతున్నాడట.
 
ఈ సినిమాని మొదట సంక్రాంతికి విడుదల చేయాలని చిత్ర బృందం భావించిందట. అయితే.. అంత కొద్ది సమయంలో షూటింగ్ పూర్తి చేయడం కష్టమని భావించి.. విడుదల తేదేని మార్చినట్లు సమాచారం. సంక్రాంతికి పవన్- త్రివిక్రమ్ కాంబినేషన్లో తెరకెక్కుతున్న సినిమా విడుదల ఖాయమైంది. అందుకే ‘భరత్ అను నేను’ సినిమాని సంక్రాంతికి కాకుండా మార్చిలో విడుదల చేయాలని చిత్ర నిర్మాతలు భావిస్తున్నారని టాక్. పొలిటికల్ బ్యాగ్రౌండ్ లో తెరకెక్కుతున్న సినిమాలో హీరోయిన్ గా కైరా అద్వానిని ఎంపిక చేయగా.. కీలక పాత్రలో శరత్ కుమార్ నటిస్తున్నట్లు టాక్
Last Updated 25, Mar 2018, 11:53 PM IST